cyanic-selkie/wikianc huggingface dataset:
John Mayall & the Bluesbreakers
Историја
Првиот сингл издаден од Џон Меиал и бендот е песната „Crawling Up a Hill“ со „Mr.James“ како Б-страна. Бендот кој свиреше на оваа песна беше: Питер Вард и Џон Мек Ви на бас, Берни Ватсон на гитара и Мартин Харт на тапани. По издавањето на синглот Берни Ватсон беше заменет од Роџер Дин, а Мартин Харт од Хјуџи Флинт. Со оваа група на музичари бендот го издаде синглот „Crocodile Walk“ со „Blues City Shakedown“ како Б-страна. Продуцент на синглот беше Тони Кларк од „Decca“. По ова Роџер Дин заминал и бил заменет од Клептон. Истата година бендот го загуби својот договор за снимање со „Decca“ што беше проследено со издавањето на синглот „I’m Your Witchdoctor“ (Џими Пејџ - продуцент) во октомври 1965. Потоа во август 1966, „the Bluesbreakers“ го издадоа синглот „Lonely Years“ со Б-страната „Bernard Jenkins“ кој е издаден од продуцентската куќа „Purdah Records“. Албумот „Bluesbreakers with Eric Clapton“ беше издаден во јули и зафати едно од местата на листата „Top Ten“ во Обединетото Кралство.
Кратко по издавањето на „Bluesbreakers with Eric Clapton“ Ерик Клептон го посетил Бади Гај на концерт и бил воодушевен од неговото трио од што произлегла и била оформена идејата за „Cream“ и тој го напушта бендот со Џинџер Бејкер и Џек Брус. Клептон бил заменет од страна на Питер Грин за албумот „A Hard Road“ за потоа и тој да го напушти бендот за да го оформи „Fleetwood Mac“. Тогаш Мик Теилор се придружил во бендот и тие го снимија „Crusade“ на 12 јули 1967. Накратко по аминувањето на Мек Ви за да биде вклучен во „Fleetwood Mac“, тој беше заменет до Тони Ривс за да се сними албумот „Bare Wires“ кој им беше највисоко рангиран албум на музичките листи во ОК. Кратко откога Теилор им се придружи на „The Rolling Stones“ името „Bluesbreakers“ беше исфрлено од албумите на Џон Меиал. При крајот на 1960те, „Bluesbreakers“ конечно достигнале некој успех во САД. Со неколку прекини, „the Bluesbreakers“ продолжиле да одат на турнеи и да издаваат албуми (над 50) иако тие никогаш не добија критични или популарни заслуги за поранешната работа. Во 2003, Ерик Клептон, Мик Теилор и Крис Барбер се реобединиле со бендот за да свират на „70th Birthday Concert“ на Џон Меиал во Ливерпул (концертот подоцна бил издаден на ЦД и на ДВД). Во 2004 нивниот тим ги вклучуваше Бади Вајтингтон, Џо Или, Хенк Ван Сики и Том Кенинг со кои бендот одржа турнеја во ОК со Мик Теилор како гостин музичар. Во 2008 Меиал на своето мрежно место објавил дека ги напушта „the Bluesbreakers“ за да се посвети на неговата напорна работа и да си даде слобода за соработка со други музичари. Во 2009 одржа соло турнеја со Роки Атас која беше прва по неговото напуштање на бендот.
Бившиот член на бендот Џони Алмонд умре од рак на 18 ноември 2009, на свои 63 години.
ДВДа
Само од мрежното место на Џон Мејал:
43 п.н.е.
43 п.н.е. — година според општоприфатениот календар. Тоа била 43. година пред новата ера, 43. од првиот милениум п.н.е., 43. од 1 век п.н.е. и четвртта од 40-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5465 и 5466 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4707 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3717 и 3718 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 710.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 43 година се протега во 2593 и 2594, додека според второто гледиште, годината трае во текот на 2653 и 2654 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 500. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 684 и 683 исламска година пред хиџра.
Петасин
Петасин — хемиско соединение пронајдено во растенијата од родот Petasites. Хемиски е класифицирано како сесквитерпен, и претставува естер на петасолот и ангелинската киселина.
Се смета дека петасинот е одговорен, барем делумно, за антиинфламаторните ефекти на екстрактите од лопух (Petasites hybridus).
Лундски универзитет
Лундскиот универзитет (Lunds universitet) е јавен истражувачки универзитет во Лунд, Шведска. Основан е во 1666 година. Универзитетот е водечка институција за високо образование во Шведска и еден од најголемите во земјата.
Историја
Основан е во 1666 година, и е втор по старост универзитет во Шведска по Универзитетот во Упсала, заедно со кој претставуваат две традиционални седишта на високо образование во земјата.
Лунд има долга историја како научен центар. Со донација од данскиот крал Кнут Велики во 1085 година основано е првото формално училиште во градот, во форма на катедрално училиште за обука на свештеници. Ова го прави Катедралното училиште во Лунд (денес едно од неколкуте средни училишта во градот) најстаро училиште во Скандинавија.
Првата институција за високо образование во градот и во цела Скандинавија била таканаречениот studium generale (средновековно високо училиште), основан во 1438 година, управуван од монасите на фрањевачкиот манастир. Остатоците од овој период се ретки и не се знае кога точно престанало да постои ова училиште, но веројатно исчезнало со прогонството на монасите во врска со протестантската реформација во тогашна Данска, некаде по 1536 година.
Денешниот универзитет е утврден во 1666 година од страна на Карло XI, откако Шведска ја освоила покраината Сканија. На почетокот, универзитетот традиционално (исто како и Упсалскиот) имал четири факултети: теолошки, филозофски, правен и медицински. Наставата во раниот период се одржувала во катедралата Лунд, иако набргу блиските згради влегле во употреба. Во текот на 18 век, универзитетот доживеал значителен пораст. Во средината на 20.век се основани факултетите за природно-математички и општествени науки, а потоа и економски, уметнички и технолошки. Денес, Лундскиот универзитет е еден од најголемите универзитети во Северна Европа.
Преглед
Во состав на универзитетот спаѓа Универзитетската библиотека во Лунд, која заедно со Кралската библиотека во Стокхолм, депозитната библиотека на Шведска е задолжена за чување на задолжителните примероци на неодредена иднина. Со универзитетот исто така е поврзана Универзитетската болница Сканије.
Настава и истражување
На универзитетот се изведува настава на сите нивоа. Повеќето студиски програми се спроведуваат првенствено на шведски јазик, но постојат и програми на англиски јазик на сите нивоа. Сите студии претпоставуваат познавање на англискиот јазик и литература која се користи на основните односно на магистерските студии честа е на англиски јазик и за шведските студенти.
Лундскиот универзитет е водечка истражувачка институција во Шведска во сите академски полиња. Неодамнешните проекти вклучуваат изградба на MAX IV и ESS лаборатории. MAX-IV е шведска национална лабораторија за работа со синхротронско зрачење, отворена во 2016 година, која е една од лабораториите со најсилен извор на синхротронско зрачење во светот. ESS (eng. European spallation source) е меѓународен европски центар за истражување во изградба, кој ќе служи за научна работа со помош на спалација и кој по планираното отворање во 2023 година ќе биде најсилен извор на неутрони во светот.
Универзитетот е член на Лигата на истражувачки универзитети на Европа и на светската мрежа на истражувачки институции Universitas 21.
Изуми и пронајдоци
Тетра Пак, машина за дијализа, првиот имплантирен пејсмејкер, ултразвучна дијагностика и Блутутот се некои од пронајдоците кои се поврзани со универзитетот, како и откривањето на функцијата на допаминот во нервниот систем, за кој во 2000 година е доделена Нобеловата награда.
Познати поранешни членови
Меѓу поранешните студенти и вработени на универзитетот се пронаоѓаат таткото на таксономијата Карл фон Лине, физичарот Мане Сигбан (Нобелова награда во 1924 година), основачот на Тетра Пак Ханс Раусинг, долгогодишниот шведски премиер Таге Ерландер, математичарот Ларс Волтер Хормандер (Филдсов медал во 1962 година), нефрологот Нилс Авал, економистот Бертил Олин (Нобелова награда во 1977 година), биохемичарите Суне Бергстрем и Бенгт Семјуелсон (Нобелова награда во 1982 година), неврофармакологот Арвид Карлсон (Нобелова награда во 2000 година), адвокатот Рут Бејдер Гинсберг.
Космос-1302
Космос-1302 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 28 август 1981 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 750 килограми. Космос-1302 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 100,5 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 800 км, а најмалото на 773.
Список на хемиски елементи по атомски својства
Ова е список на хемиски елементи и нивните атомски сојства, подредени по атомски број.
Бидејќи валентните електрони не се јасно определени за елементи од блоковите d и f, отсуството на јасна точка по која секоја понатамошна јонизација станува неисплатлива, тука се применува чисто формална определба според бројот на електрони во најнадворешната обвивка.
Обична еребија
Обична еребија е пеперутка од видот на пеперутки шаренци. Пеперутката ја има и во Македонија.
Подвидови
Подвидови на пеперутките се:
Опис
Распонот на крилјата е од 32 до 38 мм. Горната страна на пеперутките е темносива со забележлива портокалова нијанса кон предните делови на крилјата. Има и две мало окца. На задните крилја има серија на мали точки. Долната страна на крилјата е сива со црни шари.
Дражен Петровиќ
Дражен Петровиќ (, –, ) беше југословенски и хрватски кошаркар, еден од најдобрите европски кошаркари на сите времиња. Неговиот постар брат е поранешен југословенски и хрватски кошаркар и тренер Александар Петровиќ. Дражен кариерата ја започнал во КК Шибенка, продолжил во КК Цибона и КК Реал Мадрид, со кој имаше најмногу успеси. Кариерата ја продолжил во НБА клубовите Портланд Трејл Блејзерс и Њу Џерси Нетс.
Со репрезентацијата на Југославија освои бронзен и сребрен медал на Летните олимписки игри во 1984. и 1988, а со репрезентацијата на Хрватска сребрен медал во 1992. Во 1985. година ја примил наградата „Златна значка“ на списанието Спорт, наградa за најдобар спортист во тогашна СФРЈ. Трагично го загуби животот во сообраќајна несреќа во Германија на 7 јуни 1993. Неговиот придонес во НБА лигата е огромен и имал големо влијание во понатамошните трансфери на европските кошаркари во таа лига. Во 2008. година Здружението на европски професионални кошаркарски клубови и лиги УЛЕБ го избра меѓу 50-те луѓе кои се најзаслужни за развојот на кошарката во Европа.
Рани години
Дражен Петровиќ е роден во Шибеник и од 13 години почнал да игра во подмладокот во локалниот клуб. На 15 години почнал да игра во првиот тим, веднаш после влегувањето на Шибенка во прва лига.
Цибона
После отслужувањето на воениот рок во ЈНА, Петровиќ ги следел чекорите на својот брат Александар и преминал во КК Цибона. Дражен со Цибона ги освоил првенството и купот на Југославија како и титулата европски шампион со победата против Реал Мадрид од 87:78 во која Петровиќ постигнал 39 бода. Втората титула ја освоил наредната година, а Петровиќ постигнал 22 бода во победата над КК Жалгирис, за којшто клуб тогаш играл Арвидас Сабонис. Истата година Дражен го освоил и домашниот куп, а Петровиќ постигнал 46 бода против стариот конкурент Босна. Својот трет европски трофеј Дражен го освоил во 1987. со победата во финалето на Купот на Рајмондо Сапорте (Куп на победниците на куповите) против КК Скаволини Пезаро, каде што постигнал 28 бода.
Со југословенската репрезентација Петровиќ освоил бронза на Летните олимписки игри 1984 во Лос Анџелес. Трето место освоил и на Светското првенство во кошарка 1986 после трилер натпреварот во последната минута од полуфиналниот натпревар против Советскиот Сојуз. Од Европското првенство во кошарка 1987 во Грција, Петровиќ се вратил со бронза, после поразот на Југославија во полуфиналето од домаќинот и освајувачот на златниот медал Грција. На Универзијадата која била одржана во Загреб 1987, Петровиќ со југословенскиот тим го освои златото. На Летните олимписки игри 1988 во Сеул, Петровиќ го освоил среброто, бидејќи Југославија загуби во финалето од Советскиот Сојуз.
Просечниот учинок на Петровиќ во текот на четирите години во Цибона бил 37,7 бода во првенството на Југославија и 33,8 бода во европските натпреварувања, а негови лични рекорди се 112 бода (против Олимпија) и 62 бода. Неговиот учинок во еден натпревар често изнесувал 40, 50 и 60 бода; во натпреварот од Купот на европските шампиони проти Лимож, Петровиќ постигнал 9 тројки, вклучувајќи и седум во низа во текот на првото полувреме, за вкупни 45 бода и 25 асистенции. . Петровиќ признал дека му се потребни нови предизвици па затоа размислувал да помине од другата страна на Атлантикот. Портланд Трејлблејзерси веќе го одбрале Петровиќ во третиот круг од драфтот 1986. Меѓутоа, тој решил да го одложи одењето во САД и 1988. потпишал за Реал Мадрид, во за тоа голема сума од 4 милиони американски долари.
Реал Мадрид
Во сезоната 1988-1989. Петровиќ го носел дресот на шпанскиот кралски клуб, Реал од Мадрид. Иако титулата во првенството ја изгубија во последната мајсторка од Барселона, Петровиќ му помогна на Реал го освои националниот куп со победа над нивниот каталонски конкурент. Петровиќ исто така го предводеше клубот и во победата над Снајдеро Казерта во финалето на Купот на победниците на куповите изедначувајќи го својот рекорд во европските натпреварувања (62 бода). Неговата прва сезона во -{ACB}- лигата е исто така и последна, но тој сеиште го држи рекордот на ACB лигата во бројот на постигнати бодови (42) и тројки (8) во финалната серија.
На одличната сезона во клупските натпреварувања Петровиќ го додаде и златниот медал од Европското првенство во кошарка 1989 во Загреб каде што младиот југословенски тим газеше се по ред и многу лесно ја совладаа Грција во финалето. Петровиќ беше и втор стрелец на првенството и најкорисен играч.
Мотивиран од предизвикот и притисокот од Портланд Трејлблејзерси, кои го драфтуваа како 60. пик 1986, Петровиќ конечно реши да се проба и да се докаже во -{NBA}-. Ненадејно ја напушти Шпанија на крајот на сезоната, си го откупи својот договор со Реал и се придружи на Блејзерси во сезоната 1989-1990.
Портланд
Во многу свои изјави пред доаѓањето во Портланд, Петровиќ го наведе недостатокот на минутажа како единствена можна пречка за неговиот успех во -{NBA}-. Во својата прва сезона со Блејзерси, тие грижи се потврдија како точни. Во почетната постава на Портланд беа Клајд Дрекслер и Тери Портер, па најдобриот европски играч беше принуден да игра просечно по 12 минути по натпревар, што му овозможуваше да постигнува за него скромни 7,4 бода по натпревар. Почетокот на сезоната 1990-1991 го доведе незадоволството на Петровиќ до врв, бидејќи неговата минутажа паѓаше. На негово барање, после 38 натпревари во сезоната (од кои во 20 не играше), премина во Њу Џерси Нетс.
Во текот на летото помеѓу неговите две најфрустриралки сезони во професионалноата кариера, Петровиќ со југословенската репрезетнација го освои Светското првенство во кошарка 1990. во Буенос Ајрес, по победата во финалето против Советскиот Сојуз.
Њу Џерси
На 23 јануари 1991, Петровиќ стана член на Њу Џерси Нетс. Беше дел од тимот во кој беа Кени Андерсон и Дерик Колеман, двајца играчи кои најмногу ветуваа во лигата, но исто така и тим кој не стигна до плеј-оф во сезоната 1985-1986. Решен да не му се повтори епизодата со Портланд, Петровиќ веднаш одговори на зголемената минутажа (20,5 минути по натпревар), постигнувајќи просечно 12,6 бода во 43 натпревари за Нетсите. Првата комплетна сезона со Нетсите беше навистина импозантна: не пропушти ниту еден натпревар, постигна во просек 20,6 бода за 39,9 минути поминати на паркетот и беше прв помеѓу бековите по успешност во поентирање од игра (51%), се покажа како водач на тимот и е прогласен за најкорисен тимски играч. Уште поважно, неговите успеси се пренесоа на успехот на целиот тим, бидејќи Нетси забележаа 14 победи повеќе од претходната сезона и стигнаа до плеј-офот. Следната сезона 1992-1993 Петровиќ го подобри својот просечен учинок (22,3) и го повтори одличниот процент на поентирање за три бода од минатата сезона (45%), и повторно беше најдобар меѓу бековите по успешност за поентирање од игра (52%). Американските медиуми го избраа во третиот -{NBA}- тим за таа сезона. Меѓутоа, неуспехот да се избори за повик за Ол-Стар натпреварот во 1993. дојде како големо разочарување за Петровиќ; тој беше единствениот меѓу првите 15 стрелци кој не доби покана.
Летните олимписки игри 1992 во Барселона се први игри на кои учествуваше независна Хрватска, а Петровиќ беше водач на кошаркарската репрезентација на Хрватска на олимпискиот турнир. Тие изгубија во финалето од американскиот Тим на соништата и го освоија сребрениот медал.
Смрт и посмртна слава
Во летото 1993, после најдобрата сезона во -{NBA}- и елиминацијата на Нетси во првата рунда од плеј-офот од Кливленд Кавалирси, Петровиќ отпатува за Полска, каде што хрватската репрезентација играше квалификации за Европското првенство во кошарка 1993.. Од приватни причини, Петровиќ решил од Полска да се врати во Хрватска со сопствено возило.
Дражен Петровиќ загина како совозач во сообраќајна несреќа на Авто-патот 9 кај Денкендорф, близу до Инголштад, Германија, приближно во 17:20 на 7 јуни во 1993, четири и пол месеци пред својот 29. роденден.
Неговиот возач Клара Шаланци, германска манекенка која била во врска со Петровиќ, и патникот на задното седиште, турска кошаркарка, се тешко повредени. . Гробот на Дражен Петровиќ во Мирогој стана светилиште за неговите сонародници. Салата на Цибона го смени името во Салата на Дражен Петровиќ на 4 октомври 1993, а градот Загреб има плоштад кој го носи неговото име. Од 1994. најкорисните играчи Првенството на Мекдоналдс го добиваат Трофејот на Дражен Петровиќ. На 29 април 1995. е подигната статуа пред Олимпискиот музеј во Лозана која го слави Петровиќевото значење во светот на спортот, што го направи втор спортист кој ја добил оваа чест. Петровиќ во 2002. е во Кошаркарската куќа на славните. На 9 јули 2001. хрватскиот тенисер Горан Иванишевиќ го порази Патрик Рафтер на Вимблдон и ја посвети својата победа на својот покоен другар. Исто така тој го носеше дресот на Њу Џерси којшто припаѓаше на Дражен Петровиќ пред 100.000 луѓе кои ја славеа неговата победа во Сплит. На 13. годишнината од смртта на Дражен, 2006. во Загреб е отворен Меморијален центар Дражен Петровиќ посветен на Драженовата личност и достигнувања, со 10 тематски галерии со мултимедијални содржини кои ја прикажуваат целата негова кариера. Во декември истата година, во Загреб е откриен споменик висок четири метри, посветен на Дражен, труд на академскиот вајар Кузма Ковачиќ.
Папа Феликс IV
Феликс IV (лат. Felix PP. IV; ? - 22 септември 530) — римски папа од 12 јули 526 до 22 септември 530. Се родил во Тоскана. Му користел на остроготскиот крал Теодорик, па од него добил многу привилегии и имоти за црквата.
Акциона игра
Акциона игра е жанр на видеоигри во кој се изразуваат физичките предизвици, најчесто брзи рефлекси и координација на рацете и очите. Овој жанр содржи разновидни поджанрови како тепачки игри, пукачки игри и платформски игри.
Во акционите игри, играчот обично управува аватар на протагонистот. Аватарот мора да оди низ нивоа во играта, собирајќи предмети, избегнувајќи препреки и борејќи се со непријатели со разни напади. Во повеќето игри, на крајот на секое ниво или на група од нивоа, играчот мора да победи „главен“ непријател (најчесто нарекуван само со изразот „главен“), кој е поголем и потежок од другите непријатели. Непријателските напади и препреки го исцрпуваат животот на аватарот и играта завршува кога играчот ќе ги изгуби сите животи. Некои игри се непобедливи и имаат бесконечен број на нивоа, а целта на играчот е да собере што повеќе бодови со собирање на предмети и победување непријатели.
Дефиниција
Акциониот жанр подразбира игри каде што повеќето предизвици се физички тестови на способности. Понекогаш содржат и други предизвици, како трки, умствени предизвици или собирање предмети, но тие не се главни за жанрот. Понекогаш има и временско ограничување и нема време за сложено стратешко планирање. Обично побрзите акциони игри се потешки. Понекогаш содржат и умствени предизвици, но тие се обично прилично едноставни, бидејќи играчот е под огромен временски притисок.
44 МТФ „Војдан Чернодрински“ – 2009
Програма
Во официјалната програма биле прикажани следниве претстави :
Изложба "ДЕ НИРО" Фоаје - Центар за култура "Марко Цепенков" СВЕЧЕНО ОТВОРАЊЕ Доделување на наградите за животно дело
Љубиша ГЕОРГИЕВСКИ-СВЕТО СРЦЕ Режија: Љубиша Георгиевски Македонски народен театар - Скопје Центар за култура "Марко Цепенков"   (официјална програма)
Жанина МИРЧЕВСКА ТАМУ, КАДЕ ШТО НЕ СУМ БИЛ Режија: Зоја БУЗАЛКОВСКА Ц.К. „Марко Цепенков“ - Н.Т. „Војдан Чернодрински“ - Прилеп Театар "Војдан Чернодрински"   (придружна програма) Венко АНДОНОВСКИ КИНЕГОНДА ВО КАРЛАЛЕНД Режија: Сашо Миленковски Драмски театар - Скопје Центар за култура "Марко Цепенков"   (официјална програма)
Олег и Владимир ПРЕСНЈАКОВИ ТЕРОРИЗАМ Режија: Александар ИВАНОСКИ Н.Т. "Ј.Х.К. Џинот" - Велес Театар "Војдан Чернодрински"   (официјална програма)
Дејвид ХАРОВЕР ЦРНА ПТИЦА Режија: Бојан Трифуновски Буден театар - Скопје во соработка со Драмски театар - Скопје Центар за култура "Марко Цепенков"   (придружна програма) Митруш КУТЕЛИ, Фаик КОНИЦА и Антон ЧЕТТА АЛБАНСКИ НОЌИ Режија: Ентон КАЦА Албански театар - Скопје Центар за култура "Марко Цепенков"   (официјална програма)
Дејвид Мемет ДИВИ ПАЈКИ Режија: Кирил ПЕТРЕСКИ Ц.К. „Трајко Прокопиев“ - Н.Т. Куманово Театар "Војдан Чернодрински"   (придружна програма)
Загорка ПОП АНТОСКА-АНДОВСКА ЛЕТ ВО ТРИ ГЛАВИ Режија: Никола РИСТОВ Македонски народен театар - Скопје Центар за култура "Марко Цепенков"   (придружна програма) АВАНГАРДАТА ВО ТЕАТАРОТ ВО МАКЕДОНИЈА Модератор: Братислав ДИМИТРОВ Камерна сала "Сцена 105" - Центар за култура "Марко Цепенков"
Јордан ПЛЕВНЕШ и Илхами ЕМИН СИЈАХ КАЛЕМ Режија: Владо Цветановски Н.У. Турски театар - Скопје Центар за култура "Марко Цепенков"   (официјална програма)
Горан Стефановски ТЕТОВИРАНИ ДУШИ Режија: Јани Бојаџи Ц.К. „Трајко Прокопиев“ - Н.Т. Куманово Театар "Војдан Чернодрински"   (официјална програма)
Тихомир СТОЈАНОСКИ ЧЕРНОДРИНСКИ ЕКСПРЕС Режија: Јордан ВИТАНОВ Копродукција: Културен центар СКРБ И УТЕХА и Н.Т. "Ј.Х.К. Џинот" - Велес Црква "Св. Никола" - Варош   (придружна програма) ТЕАТАРОТ ВО СЛУЖБА НА ДРАМСКАТА УМЕТНОСТ ИЛИ НА ЕСТРАДАТА Модератор: Трајче Кацаров Камерна сала "Сцена 105" - Центар за култура "Марко Цепенков"
Владимир МИЛЧИН и Марјан НЕЌАК ЦРНА СЕ ЧУМА ЗАДАДЕ Режија: Владимир Милчин]] Н.У.Н.Т. Битола Центар за култура "Марко Цепенков"   (официјална програма)
Братислав Димитров ГЛОГОВИОТ ЏБУН Режија: Стојан СТОЈАНОСКИ Н.У.Ц.К. „Ацо Шопов“ - Н.Т. Штип Театар "Војдан Чернодрински"   (официјална програма)
ВАКА, ВАКА И ВАКА Испитна претстава на студентите по глумечка игра на 2-ра година во класата на Владо Цветановски и Мими Таневска Факултет за драмски уметности - Скопје Центар за култура "Марко Цепенков"   (придружна програма) ЛИТЕРАТУРНИОТ ЈАЗИК И ТЕАТАРОТ Модератор: Роберт Вељановски Камерна сала "Сцена 105" - Центар за култура "Марко Цепенков" Јордан Плевнеш ПОСЛЕДНИОТ ДЕН НА МИСИРКОВ Режија: Дејан ПРОЈКОВСКИ Н.У.Ц.К. "Антон Панов" - Н.Т. Струмица Центар за култура "Марко Цепенков"   (официјална програма)
Анджеј САРАМОНОВИЧ ТЕСТОСТЕРОН Режија: Ненад ВИТАНОВ претстава по покана за свеченото затворање Н.У.Н.Т. Битола Центар за култура "Марко Цепенков"   (придружна програма)
Награди
Добитници на Наградата за животно дело за 2009 година се:
- Љубица ГОЈКОВИЌ-НИКОЛОВСКА (1945), глумица - Димитар Костов (1936), глумец
1. НАГРАДА ЗА РЕКЛАМЕН МАТЕРИЈАЛ се доделува на Владо Ѓорески - РАФИК за рекламниот материјал од претставата "ПОСЛЕДНИОТ ДЕН НА МИСИРКОВ" во изведба на Народниот Театар "Антон Панов" од Струмица.
2. НАГРАДА ЗА КОРЕОГРАФИЈА И СЦЕНСКИ ДВИЖЕЊА се доделува на АНСАМБЛОТ НА БИТОЛСКИОТ ТЕАТАР за кореографија и сценски движења во претставата "ЦРНА СЕ ЧУМА ЗАДАДЕ" во изведба на Народниот Театар од Битола.
3. НАГРАДА ЗА МЛАД АКТЕР "ТРАЈКО ЧОРЕВСКИ" се доделува на ФИЛИП МИРЧЕВСКИ за улогата во претставата "ЦРНА СЕ ЧУМА ЗАДАДЕ" а во изведба на Народниот Театар од Битола.
4. НАГРАДА ЗА ЖЕНСКА ЕПИЗОДНА УЛОГА се доделува на Марија Спиркоска Илијеска за улогата на АМАЛИЈА БАЛИКЕ во претставата "ТАПАНИ ВО НОЌТА" во изведба на Народниот Театар "Војдан Чернодрински" од Прилеп.
5. НАГРАДА ЗА МАШКА ЕПИЗОДНА УЛОГА "ДИМЧЕ ТРАЈКОВСКИ" се доделува на Бранко Ѓорчев за улогата КАЈАФА во претставата "СВЕТО СРЦЕ" во изведба на Македонскиот Народен Театар и за улогата ГИНЕКОЛОГОТ во претставата "КИНЕГОНДА ВО КАРЛАЛЕНД" во изведба на Драмски Театар - Скопје.
6. НАГРАДА ЗА МУЗИКА се доделува на Марјан Неќакза музиката во претставата "ЦРНА СЕ ЧУМА ЗАДАДЕ" на Народниот Театар од Битола.
7. НАГРАДА ЗА КОСТИМОГРАФИЈА се доделува на ТИХОМИР СПИРОВСКИ за костимите во претставата "КИНЕГОНДА ВО КАРЛАЛЕНД" на Драмски Театар - Скопје.
10. НАГРАДА ЗА ТЕКСТ се доделува на Венко Андоновски за текстот "КИНЕГОНДА ВО КАРЛАЛЕНД" на Драмски театар - Скопје.
11. НАГРАДА ЗА СОВРЕМЕНА СЦЕНСКА ДРАМАТИЗАЦИЈА се доделува на ЕНТОН КАЦА за драматизација на текстот во претставата "АЛБАНСКИ НОЌИ" на Албанскиот Театар од Скопје.
12. НАГРАДА ЗА ГЛАВНА ЖЕНСКА УЛОГА се доделува на Билјана Беличанец - АЛЕКСИЌ]] за улогата на КИНЕГОНДА во претставата "КИНЕГОНДА ВО КАРЛАЛЕНД" на Драмски Театар - Скопје.
13. НАГРАДА ЗА ГЛАВНА МАШКА УЛОГА се доделува на ЕЛЈЕСА КАСО за улогата на СИЈАХ КАЛЕМ во претставата "СИЈАХ КАЛЕМ" а во изведба на Турскиот Театар од Скопје.
14. НАГРАДАТА ЗА УМЕТНИЧКО ОСТВАРУВАЊЕ НА ПРЕТСТАВА ВО ЦЕЛИНА и се доделува на претставата "ТАПАНИ ВО НОЌТА" во изведба на Народниот Театар "Војдан Чернодрински" од Прилеп.
IC 1776
IC 1776 — галаксија во соѕвездието Береникина Коса, заведена во Новиот општ каталог на длабоконебесни тела.
Откривање
Објектот е откриен на 23 март 1903 година од страна на Макс Волф.
Податоци од набљудување
Според морфолошката класификација на галаксиите, IC 1776 е од видот NF.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 31 м 43,7 с, а неговата деклинација, односно висината на лакот на тој агол, +28° 21' 26"".
Други поделби
Проучување на IC 1776 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Европско првенство во фудбал 2016 - група Ц
Европско првенство во фудбал 2016 - група Ц била една од шестте групи на Европското првенство 2016 и во неа се натпреварувале Германија, Украина, Полска и Северна Ирска. Германија била единствената репрезентација поранешен европски шампион во оваа група, освојувајќи го првенството трипати до тогаш (во 1972 и 1980 како Западна Германија и во 1996 како обединета Германија). Натпреварите се одиграле од 12 до 21 јуни 2016 година.
Натпревари
Натпреварите се играат според Средноевропско летно време (UTC+02:00)
NGC 5209
Телото било предмет и на други истражувања, па освен како NGC 5209 се споменува и како UGC 8522, MCG 1-35-2, CGCG 45-9, NPM1G +07.0328.
Податоци од набљудување
Според морфолошката класификација на галаксиите, NGC 5209 е од видот E2. Видливиот сјај со голо око изнесува 13 m, а оној во рамките на интервалот од минималната до максималната честота 14 m, додека површинскиот сјај изнесува 13,2 m/лм2. NGC 5209 има привидни димензии од 1,2' х 1'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 32 м 42,5 с, а неговата деклинација, односно висината на лакот на тој агол, +7° 19' 40"".
Други поделби
Проучување на NGC 5209 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 47654. Во рамките на атласот на длабокото небо, Уранометрија 2000.00, објектот припаѓа на групата означена со бројот 195; додека во Каталогот на основни ѕвезди (GSC) е групиран под бројот 313. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 90.
Македонска ракометна Супер лига (мажи) 2011/12
Македонската ракометна Супер Лига 2011/12, позната како ВИП Супер машка лига порази спонзорски причини - 20. издание на Македонската Супер Лига. Во оваа сезона првак бил Металург.
Табела
Нат - Натпревари; Поб - Победи; Нер - Нерешени; Пор - Порази; Д.Г. - Дадени Голови; П.Г. - Примени Голови; Раз - Гол Разлика; Бод - Бодови
1 На Борец му биле одземени два бода поради неиграње натпревар против Куманово и Металург Јуниор.
2 На Преспа 2010 му бил одземен еден бод поради неиграње натпревар против Пелистер.
Резултати
1 Доделен натпревар.
Табела
Нат - Натпревари; Поб - Победи; Нер - Нерешено; Пор - Порази; Д.Г. - Дадени голови; П.Г. - Примени голови; Раз - Гол Разлика; Бод - Бодови.
Резултати
1 Одиграна во Скопје.
Амстел Голд Рејс 2018
Трката започнала во Мастрихт, а завршила во Берг ен Терблејт, содржела 35 категоризирани искачувања, распоредени на растојание од 263 километри.
Трката била освоена од Михаел Валгрен во спринт со членот на екипата, Роман Кројцигер. Возачот на, Енрико Гаспарото, завршил трет, две секунди зад водечкиот двоец.
Рута
Трката започнала од главниот плоштад во Мастрихт, Маркт (Markt), а завршила на Берг ен Терблејт, поминувајќи 263 километри. Рутата, слична на изданието 2017, била составена од четири кривулести круга околу Валкенбург во јужниот дел на покраината Лимбург. Единствено завршниот круг, долг 16 километри, бил променет со цел потесни патишта. Организаторите сакале да ја направат завршницата на трката потешка за контрола од главната група. Мастрихт и Валкенбург биле почеток и крај на Амстел Голд Рејс од 1998 до 2003 година, соодветно, и се вклучени како домаќини на трката до 2022 година.
Рутата содржела 35 категоризирани искачувања, обично кратки, но со различни наклони и доаѓале многу брзо. Од 2017 година, завршницата на Кауберг била откажана, откако бил последно искачување последните 14 години. Сепак, Кауберг, најтешкото и најсликовито искачување, била поминато трипати на трката. Третото поминување на Каубер било на 18 километри пред крајот и следело единствено од Гелхемерберг на 13 километри и Бемелерберг на 7 километри од крајот.
Екипи
Бидејќи Амстел Голд Рејс е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Седум професионални континентални екипи биле дополнително поканети, со што била заокружена главната група од 25 екипи.
NGC 633
NGC 633 — спирална галаксија во соѕвездието Вајар, заведена во Новиот општ каталог на длабоконебесни тела. Објектот бил предмет и на други истражувања, па освен како NGC 633 се споменува и како ESO 297-11, MCG -6-4-56, AM 0134-373, IRAS 01341-3734.
Откривање
Објектот е откриен на 1 септември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 36 м 23,3 с, а неговата деклинација, односно висината на лакот на тој агол, - 37° 19' 15". Положбениот агол на објектот е во износ од 148°.
Грб на Гвинеја-Бисао
Грбот на Гвинеја-Бисао е усвоен по независноста од Португалија во 1973 г. Ударниот дел на грбот го сочинуваат една црна ѕвезда Африка на северната позадина. На подножјето на грбот се наоѓа школка, а околу грбот две маслинови гранки. Преку грбот има лента со натпиот "Unidade, Luta, Progresso" (Единство, борба, напредок).
Етно астрономија
Етно астрономија / стара небесна карта на македонскиот народ преставува комплекс од народни знаења, верувања и имагинарни претстави за небесната тела и појави во вселената кои се негуваат во традицискиот светоглед на македонскиот народ. Тоа е фолклорно добро кое според Националната класификација на културното наследство ги опфаќа народната космогонија, народниот календар и народната метеорологија. Нематеријалното културно добро „Eтно астрономија /стара небесна карта на македонскиот народ“ се прогласува за културно наследство од особено значење, поткатегорија исклучително значење.
Истражувањата покажале дека македонскиот народ има своја оригинална претстава за ѕвезденото небо и свое толкување на движењата и изгледот на небесните тела и атмосферските појави.
Свиленкава еребија
Свиленкава еребија (Erebia gorge) е пеперутка од видот на пеперутки шаренци. Ја има и во Македонија.
Опис
Пеперугата во основа е темнокафеава. Има присуство на точки. Пеперутката ја има на високи надморски височини на Алпите, Пиринеи]]те и Балканот.
Саре (околија)
Саре (Saare vald) — селска околија (општина) во округот Јигева, Естонија. Има население од 1.391 жители (2007), а зафаќа површина од.
Села
Околијата опфаќа 22 села, тука наведени заедни со бројот на жители:
Космос-1303
Космос-1303 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 4 септември 1981 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1303 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,2 минути, додека аголот на наклонетост на орбиталната рамнина во однос на рамнината на екваторот изнесувала 70,4°. Најголемото растојание од Земјата го достигнал на 415 км, а најмалото на 359.
ОУ „Блаже Конески“ - Скудриње
Блаже Коневски — основно училиште во Скудриње, Општина Маврово и Ростуше.
Јулија или новата Елоиза
Иако Русо го напишал како роман, филозофската теорија за автентичното провејува низ него, бидејќи писателот ги истражува автономијата и автентичноста како морални вредности. Заедничко толкување е дека Русо ја вреднувал етиката на автентичноста преку рационално морални принципи, како што тој го илустрира принципот дека треба да се направи она што е наметнато од општеството само доколку тоа е во склад со личните „тајни принципи“ и чувства, кои се составен на сопствениот идентитет. Неавтентичното однесување би отворило пат кон самоуништување. Филозофот Артур Шопенхауер го прогласил Јулија или новата Елоиза за еден од четирите најдобри романи на сите времиња, заедно со Тристрам Шенди, Вилхелм Мајстер, и Дон Кихот.
Според историчарот Роберт Дарнтон, Јулија бил веројатно најпродаваниот роман на 18. век. Издавачите не стигале да испечатат доволен број примероци, и затоа ги позајмувале книгите во времетраење од еден ден. Според Дарнтон, романот доживеал најмалку 70 изданија до 1800 година. Освен солидната продажба, читателите емоционално се поврзале со книгата, па така Русо постојано добивал писма од нив. Успехот на Јулија го одушевил Русо, а самиот признал дека во писмата од дамите обожаватели добивал љубовни понуди.
Сончево зрачење
Сончево зрачење (или „сончева радијација“), во најширока смисла, е целосниот спектар на електромагнетно зрачење која ја испушта Сонцето. На Земјата, сончевото зрачење се филтрира низ Земјината атмосфера, а сончевото зрачење се гледаме како дневна светлина кога Сонцето е над хоризонтот. Блиску до половите во лето деновите се подолги, а ноќите покуси или воопшто ги нема. Во зима, на половите ноќите се подолги, и во некои периоди сончевата светлина воопшто ја нема. Сончевото зрачење може да се измери со помош на апарат наречен пиранометар или пирхелиометар. Светската метеоролошка организација ја дефинира сончевата светлина како директно зрачење од Сонцето врз Земјата со најмалку 120 W·m−2.
Директното сончево зрачење има светлосен ефект од околу 93 лумени на ват, што вклучува инфрацрвено зрачење, видлива светлина и ултравиолетово зрачење. Сјајната сончева светлина има околу 100.000 кандели на квадратен метар на површината на Земјата.
Сончевото зрачење во Сончевиот Систем
Светлината која ќе пристигне на секоја од планетите зависи и од составот на нивната атмосфера. На пример, сончевата светлина која допира до Марс е многу слична на дневната светлина на Земјата. Или, сончевата светлина која допира до Сатурн, е малку посјајна од онаа Земјата за време на зајдисонце или изгрејсонце. Дури и на Плутон ситгнува доволно сончева светлина, која може да се спореди со светлината во една просечна дневна соба на Земјата.
Ефекти врз климата
На Земјата, сончевото зрачеење е видливо како дневна светлина кога Сонцето е над хоризонтот. Кога директното зрачење не е попречено од облаци, освен сончева светлина имаме ефект и на топлина. Топлината на Земјината површина и предметите на неа се во директна зависност и од затоплувањето на воздухот.
Орбитата на Земјата има влијание врз количеството сончево зрачење. На пример, на латитуда од 65 степени, сончевата енергија во лето и зима варира за повеќе од 25%, поради варијацијата на Земјината орбита, со што јасно се оцртуваат годишните времиња. Се смета дека ваквите промени во примањето на сончевата енергија се причина за појава на ледено доба.
Дотокот на енергија од сончевото зрачење се нарекува сончева константа, која е 1400W/m2 при средна оддалеченост на Земјата од Сонцето, под агол од 90 степени занемарувајќи го влијанието на атмосферското апсорбирање. При поминување низ атмосферата дел од енергијата се троши во сложени процеси, а дел се рефлектира и реемитува во вселената. Тој дел изнесува околу 1/3 од енергијата која стасала до работ на атмосферата. Дотокот на енергија до површината на Земјата изнесува во просек 920W/m2. Ако проекцијата на површината на Земјата е 127.106 km2, дотокот на енергија изнесува 117.400 TW. Поради ротацијата на Земјата таа енергија се распоредува по целата површина на Земјата (510.1.106km2), просечниот доток на енергија изнесува 230W/m2, односно 5.52Wh/m2 дневно. Ова се секако просечни вредности, а реалните зависат од географската ширина, делот од денот, појавата на блаци, загадувањето и др. Енергијата од зрачењето на Сонцето која доаѓа на Земјината површина изнесува околу 109TWh (8.6.1013toe) годишно. Таа енергија е за околу 170 пати поголема од енергијата на вкупните резерви на јаглен во светот. Тоа е огромен енергетски извор со кој можат да се задоволат енергетските потреби за особено долг период.
Животот на Земјата
Опстанокот на речиси сите животни форми на Земјата зависи од сончевата светлина. Растенијата ја користат сончевата светлина за процесот наречен фотосинтеза. Животните индиректно ја користат сончевата светлина, преку внесување на растенија во својата исхрана. Релативно скорешните откритија на јаглен, нафта и земен гас претставуваат употреба на сончевата светлина заробена во земјата милиони години. Фосилните горива се остатоци од древни растенија и животни, и претставуваат искористлив извор на дополнителна енергија на Земјата. Но, количеството на фосилните горива е ограничено. Постојат повеќе теории кои зборуваат за алтернативни средства за добивање енергија на Земјава, но и за катастрофите кои би го снашле човештвото при недостаток на извори на енергија. Фосилно-јадрената ера е само една кратка епизода во историјата на човештвото. Таа се протега во епохата од почетокот на индустријализацијата до исцрпувањето на фосилните ресурси. Пред тоа човештвото живеело само од енергијата на Сонцето, но благодарение на новите технологии, ќе биде можно да се користи енергијата од Сонцето многу подобро и пофлексибилно.
Културни аспекти
За повеќето луѓе директното изложување на сончевото зрачење е непријатно, а посебно долго изложување на силна сончева светлина предизвикува долготраен проблем со видот. Затоа се измислени очилата за сонце, а во употреба се и други помагала за заштита од Сонцето: капи, чадори, природни или вештачки создадени сенки и така натаму.
Користење на сончевата енергија
За разлика од нафтата, останатите фосилни и јадрени горива, чија сопственост е концентрирана во рацете на малкумина, Сонцето е тука за сите, и претставува извор на енергија која може да се искористи. Постојат две можности за енергетско искористување на сончевото зрачење: трансформирање на сончевата енергија во топлинска и директното трансформирање во електрична енергија. Фотонапонските ќелии се користат за директно трансформирање на сончевата енергија во електрична со особено мал степен на полезност. Работат на принцип на фотоелектричен ефект. Многу тенка силициумова плочка со примеса на арсен изложена на сончево зрачење се однесува како полупроводник. Честичките од светлоста, фотони, од атомите на силициумот ги избиваат електроните, и како резултат на тоа на едната страна на полупроводничкиот спој се јавува повеќе позитивно, а на другата страна повеќе негативно електризирање, односно проток на струја. Голем недостаток е нискиот степен на искористеност, околу 15%. Друг недостаток е особено ниската енергетска исплатливост. Имено, изработката на овие ќелии е со специфичко голема потрошувачка на енергетски најскапите материјали (Al, Si, Cu) со што времето на враќање на вложената енергија околу 20 години. Ако векот на траење на овие уреди е помал од 20 години не можеме да тврдиме дека ова е обновлив извор на енергија. Користењето на овие фотонапонски ќелии има смисла само на оние место каде тоа е единствениот начин за снабдување со електрична енергија некои изолирани, важни и скапи уреди, како што се вселенските бродови, сателитите или оддалечените метеоролошки станици, за што веќе се користат. Фотонапонските ќелии се произведуваат во текот на последните децении, поради решавање на проблемите на вселенските програми, т.е. нивната цена се намалува и сега изнесува околу 10 USD/W.
Примена во домаќинствата
Фотонапонските ќелии можат да обезбедат електрична енергија во објектите или апаратите каде електричната енергија од електричната мрежа не е достапна. Тоа најчесто се викендички или куќи во непристапните места, пловни објекти, караван куќи, како и разни телекомуникациски уреди на планинските врвови или сигналните уреди на автопатите. Стандарните елементи на фотонапонските системи се фотонапонските модули, контролорите на полнењето на акумулаторите, акумулатори, проводници, носечки системи. Кога е потребно да се обезбеди електрична енергија со напон од 220 V се користат уреди кои ја претвораат еднонасочната струја од акумулаторите во наизменична со соодветниот напон.
Сончеви колектори
Материјалите кои имаат особини на црно тело (потполно апсорбирање на сончевата енергија) се подобни за изградба на колектори. Се поставуваат на крововите, на фасадните или носечките конструкции. Степенот на искористеност при трансформација на сончевата енергија во топлинска изнесува околу 60% до 70%. Составни делови на колекторот се: куќиште (од Al профил), термоизолација (минерална волна со дебелина од околу 50 mm), апсорбер (алмела низ која се поставени бакарни цевки), стаклена прекривка со дебелина од 4 mm. Ова се техничките податоци на колектори кои ги прозиведуваат некои регионални фирми. Во системите за искористување на сончевата енергија разликуваме два циркулациски круга: примарен и секундарен. Во примарниот круг, топлината апсорбирана во апсорберот од колекторот се пренесува до разменувачот на топлината. Преносител на топлината во примарниот круг најчесто е смеса од вода и 30-40% етиленгликол. Во секундарниот круг преку променувачот на топлината, топлината се пренесува на акумулаторите за топлина, а од тука посредно или непосредно до потрошувачите, како топла санитарна вода или вода за греење на просторот. Меѓутоа, мора да има дополнителен систем за греење и топла вода, бидејќи сончевата енергија ноќе и во зима не ги задоволува нашите потреби. Со вградувањето на колекторите на самиот старт имаме дополнителна инвестиција, меѓутоа дополнително имаме заштеда на гориво или електрична енергија.